Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 94/2004. (IV. 27.) Korm. rendelet szerinti bejelentési kötelezettség alá eső
Paragraph Index: 1738

6. GAZDASÁGI, INFORMATIKAI ÉS HUMÁNPOLITIKAI SZAKÁLLAMTITKÁRSÁG 6.1. TITKÁRSÁG A Szakállamtitkár Titkársága az általános titkársági feladatokon túlmenően ellátja a szakállamtitkár által meghatározott feladatokat. 6.2. KÖZBESZERZÉSI, TERVEZÉS-KOORDINÁCIÓS ÉS KONTROLLING FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály feladatai: 1) ellátja a tárcát érintő többirányú költségvetési, gazdálkodási koordinációt igénylő feladatokat, 2) tervezéskoordinációs feladatkörében összefogja a fejezet költségvetési előirányzatait érintő költségvetési tervező munkát a minisztériumon belül, ellátja a szakmapolitikai elképzelések pénzügyi-gazdasági megalapozását szolgáló döntés-előkészítés feladatait, 3) a Vezetői Információs Rendszer részeként a vezetők rendszeres tájékoztatását biztosító kontrolling jelentést készít a GKM fejezet előirányzataira vonatkozóan, 4) szabályozás-koordinációs feladatkörében – összhangban a hatályos jogszabályokkal, a költségvetés-politikai, tervezési, zárszámadási irányelvekkel – összefogja a fejezet költségvetésére, a fejezeti kezelésű előirányzatok felhasználására vonatkozó szabályrend kialakítását és folyamatos aktualizálását, 5) összefogja a költségvetési és zárszámadási törvénytervezeteket érintő képviselői és bizottsági módosító indítványokkal kapcsolatos minisztériumi állásfoglalás kialakítását, 6) az Állami Számvevőszék, a Kormányzati Ellenőrzési Hivatal által kezdeményezett, valamint a felügyeleti ellenőrzéshez fejezeti szintű koordinációt biztosít, 7) végzi a közbeszerzésekkel kapcsolatos, valamint a hazai pályázati stratégiai, monitoring tevékenységek összefogását, 8) ellátja a minisztérium és a GKM Gazdasági Igazgatóság értékhatár feletti beszerzéseivel kapcsolatos szervezési, döntés-előkészítési feladatokat, szervezi és működteti a Közbeszerzési Bizottság munkáját, 9) kidolgozza a támogatási célú költségvetési források – kivéve az EU támogatásokkal kapcsolatos költségvetési forrásokat – pályázati feltételrendszerét, gondoskodik a működtetés összefogásáról, ellátja az ezzel összefüggő szabályozási feladatokat, koordinálja a pályázati forrásból megvalósuló programokhoz kapcsolódó monitoring tevékenységet, 10) ellátja a minisztérium gazdálkodásával kapcsolatos folyamatba épített, előzetes és utólagos vezetői ellenőrzésről (FEUVE) szóló szabályozási feladatokat, koordinálja a FEUVE Bizottság vezetői feladatokhoz kapcsolódó előkészítő tevékenységet, értékeli, egyezteti a kijelölt szakmai kezelők által készített FEUVE dokumentumokat (kockázati mátrix, ellenőrzési nyomvonal). 2006/94. szám 6.3. KÖLTSÉGVETÉSI FŐOSZTÁLY A Főosztály munkáját főosztályvezető vezeti. A Főosztály szervezetileg az alábbi osztályokra tagolódik: – Fejezeti Osztály, – GKM Igazgatási Osztály, – Intézmény-felügyeleti Osztály, – Forrás-támogató Osztály. A Főosztály feladatai: 1) összhangban a szakmapolitikai elképzelések pénzügyi, gazdasági megalapozását szolgáló döntésekkel összeállítja a költségvetési törvénytervezet GKM fejezetre vonatkozó számszaki mellékleteit és szöveges indoklását, melynek keretében elvégzi a szakterületi javaslatok számszaki ellenőrzését és rögzítését az informatikai rendszerben, 2) zárszámadási törvénytervezet GKM fejezetre vonatkozó számszaki mellékleteinek és szöveges indoklásának összeállítása, ellenőrzése, 3) közreműködik a költségvetési és zárszámadási törvénytervezetek GKM-et érintő képviselői és bizottsági módosító indítványokkal kapcsolatos minisztériumi állásfoglalás kialakításában, 4) a szakmai kezelők és a felügyelt intézmények által elkészített elemi költségvetést, és a negyedéves előirányzat-felhasználási terveket valamint kimutatásokat, a havi előirányzat-felhasználási keret (támogatás) ütemezését felülvizsgálja, gondoskodik a fejezetszintű feldolgozásukról s a MÁK részére történő átadásukról; elkészíti a főosztály feladatkörébe tartozó előirányzatok negyedéves mérlegjelentéseit, féléves és éves beszámolóit, valamint gondoskodik az előírás szerinti adatfeldolgozásukról fejezetszinten, ellenőrzésüket követően a hibátlan adatállományt átadja a MÁK részére, 5) a GKM fejezethez tartozó költségvetési intézmények költségvetésének tervezésével, beszámolásával és annak ellenőrzésével összefüggő tevékenységek összefogása és koordinálása, a költségvetési intézmények elemi költségvetésének, a negyedéves mérleg-jelentéseknek, a féléves és éves beszámolóknak az ellenőrzése, 6) a fejezet felügyelete alá tartozó költségvetési szervek támogatási, kiadási valamint bevételi előirányzatai alakulásának nyilvántartása és figyelemmel kísérése, előirányzat-maradványainak felülvizsgálata, 7) a fejezethez tartozó önállóan és részben önállóan gazdálkodó költségvetési szervek költségvetési-gazdálkodási tevékenysége felügyeletének ellátása, 8) az intézményi törzskönyvi nyilvántartáshoz, intézményi számlanyitáshoz, adatmódosításhoz, megszüntetéshez szükséges információ- és adatszolgáltatás biztosítása, az intézményi adatokra vonatkozó az ÁHT szerinti közzétételi feladatok ellátása, 9) fejezeti kezelésű előirányzatok és a költségvetési intézmények felügyeleti szervi hatáskörű előirányzat módosításainak engedélyezése illetve engedélyeztetésre történő előkészítése, 10) költségvetési előirányzatok nyilvántartása fejezetszinten, 11) azon fejezeti kezelésű előirányzatoknál, melyek számviteli feladatait nem közreműködő szerv végzi, a számviteli szabályozás ellátása, az integrált rendszer 2006/94. szám alkalmazásával teljes körű analitikus és főkönyvi nyilvántartás vezetése, a kötelezettségvállalások nyilvántartása, a kötelezettségvállalások ellenjegyzése, a beszámolók és időközi mérlegjelentések elkészítése, 12) a fejezet maradvány-elszámolásának összefogása és jóváhagyásra történő előterjesztése, a fejezeti kezelésű előirányzatok előirányzat-maradványainak felülvizsgálata, 13) a fejezeti kezelésű előirányzatok felhasználásának szabályozásához és a szabályzatok folyamatos aktualizálásához irányelveket határoz meg a szakmai kezelők felé, a szabályozás során gondoskodik a költségvetési szakmai szempontok érvényre jutásáról, 14) a fejezeti kezelésű előirányzatok költségvetési felügyeletének ellátása, az előirányzatok felhasználásáról – az adott fejezeti kezelésű előirányzat pénzügyi és számviteli feladatait ellátó szervezetek bevonásával – megbízható, átlátható információk szolgáltatása a kontrolling rendszerhez, 15) a fejezeti tartalék felhasználásának engedélyeztetésével összefüggő feladatok ellátása, 16) részvétel a FKTB Pénzügyi Albizottság és az Államháztartás Belső Pénzügyi Ellenőrzési (ÁBPE) Tárcaközi Bizottság FEUVE Albizottság munkájában, 17) részvétel a minisztérium Közbeszerzési Bizottságában, a költségvetési szakmai szempontok érvényesülésének biztosítása érdekében, 18) költségvetési adatszolgáltatás ellátása, 19) az Állami Számvevőszék, a Kormányzati Ellenőrzési Hivatal által kezdeményezett, valamint a felügyeleti ellenőrzéshez teljesítendő információ- és adatszolgáltatás biztosítása, 20) a GKM Igazgatás alcím pénzügyi, gazdálkodási feladatainak ellátása, ennek keretében javaslat készítése a költségvetési törvényben jóváhagyott kiemelt előirányzatok belső felosztására, engedélyeztetésére, szabályozására, a felhasználás szabályszerűségének ellenőrzése, a kötelezettségvállalások ellenjegyzése, azok analitikus nyilvántartásának vezetése és az intézményi adatokra vonatkozó közzétételi feladatok ellátása, 21) a GKM Igazgatás alcím költségvetési előirányzatai teljesítésének nyilvántartása, a jogszabály által előírt számviteli szabályozási és mérlegkészítési kötelezettségek teljesítése, 22) a számviteli törvénynek megfelelően a jogutód nélkül megszűnt költségvetési intézmények vagyonának nyilvántartása, kezelése, követeléseik és kötelezettségeik rendezése, 23) a minisztériumi személyi juttatások előirányzatával kapcsolatos gazdálkodás koordinálása a Humánpolitikai Főosztály közreműködésével; a Humánpolitikai Főosztály adatszolgáltatása alapján a személyi juttatások tervezése, jogcímenkénti felosztási javaslatának elkészítése és engedélyeztetése, jogszabályok, belső szabályzatok szerinti felhasználása, illetve pénzügyi ellenjegyzése és teljesítése, nyilvántartása, az intézményi jelentőfelelősi feladatok ellátása és az ebből eredő egyes adatszolgáltatások, a magánnyugdíj-pénztárak részére adatszolgáltatás, 24) a Humánpolitikai Főosztály adatszolgáltatása alapján a természetbeni juttatások, illetve a „cafeteria” rendszerbe bevont költségtérítésekkel kapcsolatos beszerzések és értéktárolási feladatok ellátása, pénzügyi teljesítések és a teljesítések nyilvántartása, 25) a bel- és külföldi kiküldetések költségeinek elszámolása, 2006/94. szám 26) készpénzforgalom bonyolítása és házipénztár működtetése, 27) a minisztériumi dolgozók lakáscélú támogatásához kapcsolódó kölcsönök számlakezelésével összefüggő feladatok ellátása, a Lakásügyi Bizottságba tag delegálása, 28) a GKM Igazgatás kezelésében lévő vagyontárgyak, valamint a mérlegében szereplő részesedések nyilvántartásának vezetése, a vagyonban bekövetkezett változásokról a Kincstári Vagyoni Igazgatóság értesítése, a vagyonkezelési szerződés aktualizálása, 29) a tárca költségvetési gazdálkodás IT rendszer szakmai rendszergazdai feladatok végzése, 30) a költségvetési intézmények gazdasági vezetői kinevezésének véleményezése. 6.4 HUMÁNPOLITIKAI FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály feladatai: 1) a miniszter feladat- és hatáskörébe tartozó humánpolitikai döntések előkészítése, végrehajtása, 2) a minisztérium munkaügyi tárgyú belső szabályzatainak (Közszolgálati Szabályzat, közszolgálati adatvédelmi szabályzat, a lakáscélú támogatási rendszeréről szóló szabályzat) kidolgozása és folyamatos aktualizálása, 3) a fontos és bizalmas munkakörökről, valamint a biztonsági ellenőrzés szintjéről, az egyes munkaköri megnevezésekről, valamint a miniszter irányítása alatt álló szervek közalkalmazottainak vagyonnyilatkozat tételéről szóló miniszteri rendeletek kidolgozása, módosítása, 4) a minisztériumi köztisztviselők, ügykezelők, munkavállalók (a továbbiakban együttesen: munkatársak) tekintetében a felvételi/kiválasztási és pályázati rendszer működtetése, a vezetői, és szakember utánpótlás rendszerének kidolgozása, 5) a minisztériumban foglalkoztatott munkatársakkal, valamint a minisztérium felügyelete alá tartozó költségvetési intézmények vezetőivel kapcsolatos, jogszabályban meghatározott humánpolitikai teendők ellátása, 6) a miniszter által alapított gazdasági társaságok (közhasznú társaságok) első számú vezetőivel kapcsolatos humánpolitikai feladatok ellátása, részvétel a Tulajdonosi és Intézmény-felügyeleti Bizottság munkájában, 7) a köztisztviselői minősítési és teljesítményértékelési rendszer működtetése, a munkatársak javadalmazási és juttatási rendszerének kidolgozása, a munkatársak jóléti ellátási és szociális támogatási rendszerének kialakítása, fejlesztése, 8) a minisztériumi létszám-gazdálkodással összefüggő feladatok ellátása, adatszolgáltatás a személyi juttatások tervezéséhez, felhasználásához és ellenőrzéséhez, a „cafeteria” rendszerrel kapcsolatos nyilvántartás és adatszolgáltatás, 9) a minisztérium állományába tartozó köztisztviselők jogviszonyát érintő közszolgálati nyilvántartás és az állami adatszolgáltatási feladatok ellátása, a közszolgálati jogviszonnyal (munkaviszonnyal) kapcsolatos igazolások kiadása, 2006/94. szám 10) a munkatársak képzési és továbbképzési rendszerének kialakítása, a minisztériumi munkatársak továbbképzésével, európai uniós képzéssel, továbbképzéssel kapcsolatos feladatok koordinálása és lebonyolítása, a GKM költségvetési fejezet intézményei képzési és továbbképzési tevékenységének felügyelete, a fejezeti szintű terv összeállítása, 11) a jogszabályokban meghatározott nemzetbiztonsági ellenőrzések előkészítése, 12) közreműködik a minisztériumot is érintő közoktatási, szakképzési, felsőoktatási, felnőttképzési álláspontok kialakításában; koordinálja a hatósági képzések tartalmi követelményeinek (szakképesítések szakmai és vizsgakövetelményeinek) meghatározását; részt vesz az energetika, ipar, kereskedelem, külgazdaság és vendéglátás ágazatok speciális képzési követelményeinek kidolgozásában, 13) tárcaképviselet biztosít a más minisztériumok által működtetett képzési és továbbképzési bizottságokban (Országos Szakképzési Tanács, Közigazgatási Továbbképzési Kollégium), 14) a minisztériumi munkatársak gazdasági társaságokban (közhasznú társaságokban, alapítványoknál) betöltött vezető tisztségviselői, felügyelőbizottsági tagságának nyilvántartása, személyi javaslattétel e tisztségek betöltésére, 15) részvétel a közigazgatás korszerűsítésével kapcsolatos kormányzati munkában, az ebből adódó minisztériumi feladatok összefogása, 16) a minisztérium köztisztviselőinek vagyonnyilatkozat-tételi kötelezettségével kapcsolatos feladatok ellátása, 17) kapcsolattartás a minisztériumi érdekképviseleti szervezetekkel, 18) az állami és miniszteri kitüntetések és díjak adományozásával kapcsolatos feladatok ellátása, a Kitüntetési Bizottság titkársági feladatainak ellátása, 19) a Központi Állomány működtetésével kapcsolatos feladatok ellátása, 20) a Lakásügyi Bizottság titkársági feladatainak ellátása, a nyugállományú köztisztviselőkkel való kapcsolattartás, a Nyugdíjas Bizottság működtetése. 21) a minisztérium képviselete munkaügyi perekben. 6.5. INFORMATIKAI FŐOSZTÁLY A Főosztály munkáját főosztályvezető vezeti. A Főosztály feladatai: 1) a minisztérium informatikai stratégiai tervének kialakítása, az éves informatikai munkaterv és a GKM Igazgatás költségvetésben informatikai tartalmú feladatokra fordított források felhasználásának megtervezése (informatikai költségvetés), az informatikai költségvetés forrásfelhasználásának kezdeményezése, irányítása, felügyelete, és a más szervezeti egységek Igazgatás költségvetésen kívüli informatikai célú pénzeszközei felhasználásának felügyelete, 2) a kormányzati informatikai koordináció illetékes szervezeteinek munkájában és annak szakmai munkabizottságaiban a minisztérium képviselete, kapcsolattartás a nemzetközi és hazai szakmai szervezetekkel, közreműködés az információs társadalom és az információs gazdaság megvalósítására irányuló kormányzati feladatokban, 2006/94. szám 3) a minisztérium informatikai rendszeréhez kapcsolódó kormányzati fejlesztések minisztériumi megvalósítása, 4) a minisztérium és a GKM Gazdasági Igazgatóság informatikai eszközellátásának és informatikai támogatásának biztosítása a minisztérium informatikai rendszerében, 5) a minisztérium informatikai rendszere, annak alrendszerei és elemei fejlesztéseinek kezdeményezése, irányítása, felügyelete, a minisztérium más szervezeti egységeit érintő informatikai tartalmú fejlesztések informatikai részének irányítása, felügyelete, 6) a minisztérium információs rendszerének a szakfőosztályi igények alapján történő kialakítása, a minisztérium által kezelt statisztikák, átvett és előállított adatbázisok rendszerbe integrálása, 7) a minisztérium informatikai rendszerének (hálózat, alaprendszer, alkalmazások) üzemeltetése, 8) az informatikai üzemeltetéssel és fejlesztéssel kapcsolatos számítástechnikai eszközök (hardver, szoftver és kapcsolódó licenceik) életciklusának műszaki szempontú naprakész nyomon követése, 9) az informatikai tárgyú szabályzatok kidolgozásának kezdeményezése, a szabályzatokban meghatározott előírások és követelmények megfelelő ellátása, ellenőrzése, 10) az informatikai tárgyú jogszabály-tervezetek, kormány-előterjesztések véleményezése, az informatikai szabályozást megvalósító egyéb rendelkezések, eljárási rendek, valamint hazai és nemzetközi szakmai elemzések véleményezése, figyelése, 11) a minisztérium költségvetési fejezetébe tartozó intézmények (ágazat) informatikai tevékenységének tárca szintű felügyelete, a kormányzati és az ágazati informatikai stratégia érvényesítése, e tevékenységek összefogására az Ágazati Informatikai Bizottság működtetése, 12) a minisztérium dolgozói részére informatikai oktatások igény és szükséglet szerinti szervezése, együttműködve a Humánpolitikai Főosztállyal, az oktatóterem és számítástechnikai berendezéseinek felügyelete, 13) OSAP keretében működő, valamint más jogszabályok által előírt, a Stratégiai Főosztály által tartalmilag meghatározott minisztériumi adatgyűjtési rendszer és az erre épülő adatbázisok és adatpiacok informatikai fejlesztése és működtetése, 14) a különböző hazai és külföldi adatbázisokhoz, információs kiadványokhoz történő hozzáférés és a jogszabályi keretek között engedélyezett másodlagos adatátvétel biztosítása, az átvett adatokra épülő adatbázisok – ezen belül különösen a külkereskedelmi adatbázis – informatikai fejlesztése és működtetése a Stratégiai Főosztállyal való együttműködésben, 15) a tárca tevékenységi körébe tartozó információszolgáltatási feladatok támogatására térinformatikai rendszer kialakítása és működtetése, 16) a külön utasításban meghatározott befogadó nemzeti támogatással kapcsolatos feladatok ellátása. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes